Fluchhafen

E Fluchhafen ass eng ëffentlech Fluchplaz mat Infrastruktur, iwwer déi generell kommerziell Flich gemaach ginn. Jee no Sproochgebrauch kann een och Militärfluchplazen zu de Fluchhäfen zielen. Op engem Fluchhafe gëllen dacks méi héich Sécherheetsstandarde wéi z. B. op engem Fluchfeld.

Fluchhäfe si meescht gutt iwwer d'Stroossennetz z'erreechen an op den Transport vu Passagéier a Cargo ausgeluecht. Dofir kënne Fluchhäfen och un d'Schinnennetz (Zuch, Metro, Tram) ugeschloss sinn.

Fir am Fall vun engem Accident séier kënnen anzegräifen, fënnt een op deene meeschte Fluchhäfe Pompjeeën a Rettungsdéngschter. Aner Infrastrukture sinn den Tower, Hangaren, Terminaler an deenen d'Passagéier kënnen an- an auschecken an u Bord vum Fliger goen, Restauranten, Butteker, Büroe fir d'Police an d'Douane, asw. E grousse Fluchhafen kann iwwer 100 km² grouss sinn an Zéngdausende Leit beschäftegen.

De Fluchhafe Lëtzebuerg läit nordëstlech vun der Stad Lëtzebuerg, um Gebitt vun de Gemengen Nidderaanwen a Sandweiler.

 Fluchhäfe mat de meeschte Passagéier 
+Top 10 vun de Fluchhäfe mat de meeschte PassagéierRang2024Numm vum FluchhafenLand a StadCode(IATA/ICAO)Passagéier2024 1.  Hartsfield-Jackson Atlanta International Airport , Atlanta ATL/KATL  108.067.7662.Dubai International Airport, DubaiDXB/OMDB92.331.506 3.  Dallas/Fort Worth International Airport, Dallas a Fort Worth DFW/KDFW  81.817.8644.Tokyo Haneda International Airport, TokioHND/RJTT85.900.617 5.  London Heathrow Airport , LondonLHR/EGLL  863.884.572 6.  Denver International Airport , Denver DEN/KDEN  82.358.744 7.  Istanbul Airport , IstanbulIST/LTFM  80.073.2528.O'Hare International Airport, ChicagoORD/KORD80.043.050 9.  Indira Gandhi International Airport , Nei-DelhiDEL/VIDP  77.820.834 10.  Shanghai Pudong International Airport , ShanghaiPVG/ZSPD  76.787.039
Zum Verglach: am Joer 2024 goufen um Fluchhafe Lëtzebuerg 5.209.656 Passagéier gezielt.

Um Spaweck